తిరమలలో కైశిక ద్వాదశి ఆస్థానం ! | News Orbit
Home దైవం తిరమలలో కైశిక ద్వాదశి ఆస్థానం !
తిరుమలలో నవంబర్ 27 కైశిక ద్వాదశి పర్వదినాన్ని పురస్కరించుకొని శ్రీవారి ఆలయంలో శుక్రవారం కైశిక ద్వాదశి ఆస్థానం జరిగింది.
తిరుమలలో వర్షం, ఈదురుగాలుల కారణంగా మాడ వీధుల్లో ఊరేగింపును టిటిడి రద్దు చేసింది. ఉదయం 4.45 గంటలకు శ్రీదేవి, భూదేవి సమేత శ్రీ ఉగ్రశ్రీనివాసమూర్తిని ఆలయంలో ధ్వజస్తంభం చుట్టూ ఊరేగింపుగా తీసుకెళ్లారు. ఆనంతరం స్వామి, అమ్మవార్లను బంగారువాకిలి చెంత వేంచేపు చేసి అర్చకులు పురాణ పఠనంతో కైశిక ద్వాదశి ఆస్థానాన్ని శాస్త్రోక్తంగా నిర్వహించారు.
పురాణాల ప్రకారం శ్రీవైష్ణవ క్షేత్రాల్లో నిర్వహించే ముఖ్యమైన పర్వదినాల్లో కైశికద్వాదశి ఒకటి. శ్రీ వరాహ పెరుమాళ్ కైశికపురాణంలోని 82 శ్లోకాలతో శ్రీ భూదేవికి కథగా చెప్పిన రోజును కైశిక ఏకాదశిగా పిలుస్తారు. ఈ కథ ఆధారంగా కైశిక ద్వాదశి ప్రత్యేకతను సంతరించుకుంది.
నంబదువాన్ కథ…
కైశికద్వాదశి పురాణ నేపథ్యం విశేష ఘట్టాలతో కూడుకున్నది. శ్రీనంబదువాన్ (సత్యమూర్తి) అనే భక్తుడు స్వామివారికి కైశిక రాగంలో అక్షరమాలను నివేదించడానికి వెళుతుండగా మార్గమధ్యంలో ఒక బ్రహ్మరాక్షసుడు తారసపడి తినేస్తానన్నాడు. తాను శ్రీవారికి సంకీర్తనార్చన చేయడానికి వెళుతున్నానని తప్పక తిరిగివచ్చి ఆ బ్రహ్మరాక్షసుని క్షుద్బాధను తీరుస్తానని నంబదువాన్ ప్రమాణం చేశాడు. అన్న ప్రకారం స్వామివారికి కైశిక రాగంలో అక్షరమాలను నివేదించి బ్రహ్మరాక్షసుని చెంతకు వచ్చాడు. భక్త నంబదువాన్ భక్తికి, సత్యనిరతికి ముగ్ధుడై స్వామివారు మోక్షం ప్రసాదించారు. ఈ విధంగా ఉత్తానద్వాదశికి కైశికద్వాదశి అనే నామకరణం కలిగింది.
tiramalalo kaisika dwaadasi aasthaanam ! | News Orbit
Home daivam tiramalalo kaisika dwaadasi aasthaanam !
tirumalalo navambar 27 kaisika dwaadasi parvadinaanni puraskarinchukoni srivari aalayamlo sukravaaram kaisika dwaadasi aasthaanam jarigindi.
tirumalalo varsham, eedurugaalula kaaranamgaa maada veedhullo ooregimpunu titidi raddu chesindi. udayam 4.45 gantalaku sridevi, bhudevi sametha shree ugrashreenivaasamoorthi aalayamlo dhwajastambham chuttu ooregimpugaa teesukellaaru. aanantaram swami, ammavaarlanu bangaaruvaakili chenta venchepu chesi archakulu puraana pathanamtho kaisika dwaadasi aasthaanaanni saastroktamgaa nirvahinchaaru.
puraanaala prakaaram srivaishnava kshetraallo nirvahinche mukhyamaina parvadinaallo kaisikadvaadasi okati. shree varaha perumal kaisikapuraanamlooni 82 shlokaalatho shree bhudeviki kathagaa cheppina rojunu kaisika ekaadasigaa pilustaaru. ee katha aadhaaramgaa kaisika dwaadasi pratyekatanu santarinchukundi.
nambaduvan katha
kaisikadvaadasi puraana nepathyam visesha ghattaalatho koodukunnadi. srinambaduvan (satyamurthy) ane bhaktudu swaamivaariki kaisika raagamlo aksharamaalanu nivedinchadaaniki velutundagaa maargamadhyamlo oka brahmaraakshasudu taarasapadi tinestaanannaadu. taanu srivaariki sankeertanaarchana cheyadaaniki velutunnaanani tappaka tirigivacchi aa brahmaraakshasuni kshudbaadhanu teerustaanani nambaduvan pramaanam cheshaadu. anna prakaaram swaamivaariki kaisika raagamlo aksharamaalanu nivedinchi brahmaraakshasuni chentaku vachaadu. bhakta nambaduvan bhaktiki, satyaniratiki mugdhudai swaamivaaru moksham prasaadinchaaru. ee vidhamgaa uttaanadvaadasiki kaisikadvaadasi ane namakaranam kaligindi.